Lav et referat af nedenstående tekst:

Tekst:
Nu er økonomien for kommunernes budget næste år på plads. Regeringen og KL indgik tirsdag aften en aftale. Og den vil betyde forringelser på socialområdet, vurderer Hjørrings borgmester Arne Boelt (S), der også er formand for de nordjyske kommuner. - Knasten i de her forhandlinger er socialområdet. Der har vi kun fået noget tekst ind; altså at det er lovligt at finde effektiviseringer, ellers bliver det svært for os at håndtere den stigning, der har været indenfor det område, siger Arne Boelt. - Penge til at køre ligeud Aftalen vurderer Boelt generelt således, at kommunerne "kan køre ligeud" i forhold til den demografiske udvikling på børne- og ældreområdet. Men altså ikke for socialområdet. - Det sociale område har i rigtig mange år i rigtig mange kommuner krævet flere penge, end vi har haft på budgetterne. Og vi er nødt til at få talt om det, for vi kan ikke finde penge til det, siger Arne Boelt. I forvejen ligger de nordjyske kommuner lavt i forhold til eksempelvis København, når det gælder økonomi til udgifter pr. barn og ældre over 67 år. En pointe som Arne Boelt i de senere år har forsøgt at få landspolitikerne til at kigge på i forbindelse med det kommunale udligningssystem - indtil videre uden større held. Sorte skyer i horisonten Hjørrings mangeårige borgmester tror på, at det første budget - altså for 2022 - nok skal lande i kommunerne, men derefter ser han sorte skyer i horisonten. - På nogle områder vil der komme besparelser, siger Arne Boelt. Er dét det samlede billede for de nordjyske kommuner? - Det vil jeg vurdere, og nogle kommuner er hårdere ramt end andre, vurderer han. Se det fulde interview med Arne Boelt her:

Referat:
Der er penge til flere ældre og flere børn i den nye aftale for kommunernes økonomi, men der mangler penge på socialområdet, mener Arne Boelt (S).